Datum: 10.8.2011

**Zadeva:** PRILOGA SKLEPOV KORESPONDENČNE SEJE

Na osnovi analize pri izpitih za naziv alpinist v zadnjih 3 letih in pri seminarju in izpitih za alpinističnega inštruktorja (zadnji 2 leti) ter na osnovi strokovne presoje inštruktorjev, ki so sodelovali v izpitnih komisijah predlagam nekatere spremembe oziroma dopolnila. V nobenem primeru ne gre za spremembe v smislu dviga težavnosti pač pa v smeri večje samostojnosti oziroma suverenosti pri opravljanju alpinističnih tur. Omenjena analiza in vsi omenjeni predlogi so bili predstavljeni tudi vsem prisotnim načelnikom na zadnjem Zboru načelnikov, ki je bil 15. junija 2011 v Domžalah. Pripomb takrat ni bilo.

**Predlogi (označeno z rdečo)**

**ALPINIST**

|  |
| --- |
| **Letni alpinistični vzponi**   1. 5 vzponov z oceno IV in 200 m oziroma najmanj 5 raztežajev kot prvi ali izmenično |

Obrazložitev – doslej je bilo samo 100 m in velikokrat so to smeri, ki so v resnici imele celo samo 2 raztežaja – npr. Sella

Pri pregledu prijav so bile stalno težave pri ugotavljanju primernosti takšnih vzponov, poleg tega pa ima kandidat izpitno turo vsaj 400 m visoko in torej če je plezal samo 3 raztežaje dolge smeri, ne bo mogel suvereno splezati smeri s tečajniki. Takšnih primerov je sicer res zelo malo, vendar so in po mnenju vseh inštruktorjev to pač ni primerno za bodoče alpinista.

Poleg tega se na praktičnem delu izpita vidi neposredna povezanost – ture, ki ravno še (ali pa so na meji) ustrezajo in suverenost potrebnega znanja.

Opomba: da je poleg višine 200 m napisano vsaj 5 raztežajev – tako ne morejo npr. izpasti smeri v steni Dedca, ki sicer nima 200 m, so pa smeri, ki so dolge vsaj 5 raztežajev vsekakor primerne

|  |
| --- |
| 1. 5 vzponov višjih od 500 m kot prvi ali izmenično |

Obrazložitev: doslej ni bilo pogoja, da bi takšne smeri plezal kot prvi oziroma izmenično.

Težko si je namreč zamisliti nekoga na izpitni turi, ki dobi Debelakovo v Mojstrovki (ki je nekakšen minimum pri izpitnih turah) in mu je to recimo 7-8 smer, ki jo bo odplezal v vodstvu. Do tega po mnenju vseh inštruktorjev ne sme prihajati. Tudi tu je primerov zelo malo, vendar so in takšni pač morajo imeti nekaj več kilometrine pri plezanju v vodstvu oziroma izmenjaje.

|  |
| --- |
| **Zimske ture**   1. 5 zimskih smeri kot prvi ali izmenično |

Obrazložitev: doslej ni bilo pogoja, da bi takšne smeri plezal kot prvi oziroma izmenično.

Ostalo velja enako kot za skalne vzpone višje od 500 m

**Ostalo:**

Neupoštevanje vzponov z oceno IV, ki niso opravljeni v hribih - Gradiška in Podraška tura, Staničev vrh, Velik vrh v vzhodnem pobočju Kočne in podobno.

**ALPINISTIČNI INŠTRUKTOR**

|  |
| --- |
| **Letni alpinistični vzponi**   1. opravljeni vzponi z oceno V in višji od 500 m v zadnjih 3 letih |

Obrazložitev: doslej ni bilo definirano s kako starimi vzponi lahko nekdo pristopi k seminarju oziroma izpitom. Primerov je bilo doslej v zadnjih dveh letih sicer resnično malo (le izjeme), vendar pa je mnenje inštruktorjev, da mora biti bodoči inštruktor vsekakor vsaj trenutno kolikor toliko »vplezan«.

|  |
| --- |
| 1. Uvedba plezanja smeri z oceno 6a v plezališču kot del praktičnega izpita |

Obrazložitev: doslej tega ni bilo, vsekakor pa naj bi bodoči inštruktor takrat ko dela izpit pokazal nek nivo sposobnosti plezanja. To generalno sicer ni bil problem, v dveh letih pa bi vsaj en kandidat s tem imel vsekakor ogromne težave. Mnenja smo, da 6a lahko spleza vsak, ki se vsaj malo potrudi.

Vodja izobraževanja pri KA

Tomo Česen